**\*\*\*În orice toamnă**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În orice toamnă, în Brumar

Din cer s-aud gâște mai rar

Și frunze mai puține cad,

Iar rugurile ard și ard.

Este mai gol și mai pustiu.

În orice toamnă e târziu

Cum e o seară ce s-a stins,

Cum e o soartă care-a nins,

Cum e o iarnă-n început

Când s-a-nălbit cleiosul lut

Prinzându-se iar de picior

De simți cum morțile îl dor;

Și glasurile mute cum

Rămân în urmele din drum,

Și vremea în genunchi prin glugi

Înțese firele de rugi...

În orice toamnă, în Brumar

Plâng după stoluri ochii iar

Și geme cugetul incert

Că viața poate-i un deșert...

Victor Bragagiu

victorbragagiu. blogspot.com